CELEX: 62008CA0008
Language: sk
Date: 2009-06-04 00:00:00
Title: Vec C-8/08: Rozsudok Súdneho dvora (tretia komora) zo 4. júna 2009 (návrh na začatie prejudiciálneho konania, ktorý podal College van Beroep voor het bedrijfsleven — Holandsko) — T-Mobile Netherlands BV, KPN Mobile NV, Orange Nederland NV, Vodafone Libertel NV/Raad van bestuur van de Nederlandse Mededingingsautoriteit (Návrh na začatie prejudiciálneho konania — Článok 81 ods. 1 ES — Pojem zosúladený postup — Príčinná súvislosť medzi zosúladeným postupom a konaním podniku na trhu — Posúdenie podľa predpisov vnútroštátneho práva — Dostatočnosť jedného stretnutia alebo nevyhnutnosť dlhodobého a pravidelného zosúlaďovania)

1.8.2009   
            
            
               SK
            
            
               Úradný vestník Európskej únie
            
            
               C 180/12
            
         Rozsudok Súdneho dvora (tretia komora) zo 4. júna 2009 (návrh na začatie prejudiciálneho konania, ktorý podal College van Beroep voor het bedrijfsleven — Holandsko) — T-Mobile Netherlands BV, KPN Mobile NV, Orange Nederland NV, Vodafone Libertel NV/Raad van bestuur van de Nederlandse Mededingingsautoriteit
   (Vec C-8/08) (1)
   
   (Návrh na začatie prejudiciálneho konania - Článok 81 ods. 1 ES - Pojem „zosúladený postup“ - Príčinná súvislosť medzi zosúladeným postupom a konaním podniku na trhu - Posúdenie podľa predpisov vnútroštátneho práva - Dostatočnosť jedného stretnutia alebo nevyhnutnosť dlhodobého a pravidelného zosúlaďovania)
   2009/C 180/20
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   College van Beroep voor het bedrijfsleven
   
      Účastníci konania pred vnútroštátnym súdom
   
   
      Žalobcovia: T-Mobile Netherlands BV, KPN Mobile NV, Orange Nederland NV, Vodafone Libertel NV
   
      Žalovaný: Raad van bestuur van de Nederlandse Mededingingsautoriteit
   
      Predmet veci
   
   Návrh na začatie prejudiciálneho konania — College van Beroep voor het bedrijfsleven — Výklad článku 81 ES — Pojem zosúladený postup — Nevyhnutnosť príčinnej súvislosti medzi zosúladeným postupom a správaním na trhu — Posudzovanie alebo neposudzovanie len podľa predpisov vnútroštátneho práva — Dostatočnosť jedného zosúladeného postupu alebo nevyhnutnosť dlhodobého a pravidelného zosúlaďovania
   
      Výrok rozsudku
   
   
               1.
            
            
               Zosúladený postup má protisúťažný cieľ v zmysle článku 81 ods. 1 ES, pokiaľ z dôvodu jeho obsahu a účelu, ako aj vzhľadom na právny a hospodársky kontext, v ktorom sa nachádza, je tento postup konkrétne spôsobilý vylučovať, obmedzovať alebo skresľovať hospodársku súťaž v rámci spoločného trhu. Nie je nevyhnutné, aby bola hospodárska súťaž skutočne vylúčená, obmedzená alebo skreslená, ani aby existovala priama súvislosť medzi týmto zosúladeným postupom a spotrebiteľskými cenami. Výmena informácií medzi konkurentmi má protisúťažný cieľ, ak je spôsobilá odstrániť neistotu týkajúcu sa konania, ktoré majú v úmysle dotknuté podniky.
            
         
               2.
            
            
               V rámci preskúmania príčinnej súvislosti medzi zosúladeným postupom a konaním podnikov zúčastnených na tomto postupe na trhu, ktorá sa vyžaduje na preukázanie existencie zosúladeného postupu v zmysle článku 81 ods. 1 ES, je vnútroštátny súd povinný, s výhradou dôkazu opaku, ktorý zaťažuje dotknuté podniky, uplatňovať domnienku príčinnej súvislosti uvedenú v judikatúre Súdneho dvora, podľa ktorej tieto podniky, pokiaľ sú naďalej aktívne na trhu, zohľadňujú informácie vymenené so svojimi konkurentmi.
            
         
               3.
            
            
               Pokiaľ podnik zúčastnený na zosúladenom postupe pokračuje v aktívnej činnosti na predmetnom trhu, domnienka príčinnej súvislosti medzi zosúladeným postupom a konaním tohto podniku na trhu sa uplatní aj vtedy, ak je zosúladený postup založený len na jednom stretnutí dotknutých podnikov.
            
         
      (1)  Ú. v. EÚ C 92, 12.4.2008.